《太伯庙》
宋代·蒋堂

太伯何为者，不以身为身。
逊避天下位，奔走勾吴滨。
隐德照来世，遗祀传斯民。
吁此廉让国，合生廉让民。

作者简介：（980—1054）宋常州宜兴人，字希鲁，号遂翁。真宗大中祥符五年进士。历任知县、通判、知州。召为监察御史，迁侍御史。累知应天府、杭州、益州等地。以礼部侍郎致仕。为人清修纯饬，好学，工文辞，有《吴门集》。今存《春卿遗稿》。